יהודה עמר

יהודה עמר (נולד ב-20 בנובמבר 1963) הוא כדורגלן עבר ישראלי, ששיחק בעמדת הבלם והמגן הימני, שידוע בעיקר על התקופה בה שיחק בהפועל תל אביב, שם זכה עם הקבוצה באליפויות המדינה.

קריירה
עמר נולד בקזבלנקה שבמרוקו, וכשהיה בן שנה וחצי עלתה משפחתו לישראל והתיישבה בבית שאן. עמר שיחק כדורגל מילדותו, והשתלב במחלקת הנוער של הפועל בית שאן. בגילאי הנוער שיחק בתור חלוץ, אולם בגיל 15 בלבד כבר הופיע בקבוצה הבוגרת של בית שאן, בה הוסב לעמדת הבלם, שם נותר בשארית הקריירה שלו. ב-1984 עבר עמר להפועל חיפה ששילמה תמורתו 10 אלף דולר. עמר לא הצליח להשתלב בקבוצה, וכבר בחלון העברות בדצמבר 1984 עבר עמר למכבי יפו אליה הושאל עד לסיום העונה. במקביל בשנים אלו שיחק עמר בנבחרת העתודה של ישראל (נבחרת הנוער). בקיץ 1985 הצטרף עמר להפועל תל אביב בחוזה לשנתיים בהשאלה מהפועל בית שאן, שם שיחק עמר בתחילה בתפקיד המגן, אך ב-1986 החל לתפקד כבלם כבר בעונתו הראשונה בקבוצה, זכתה הפועל תל אביב בתואר האליפות לעונת 1985/1986. לאחר שנתיים הקבוצה המשיכה את השאלתו לשנתיים נוספות. במקביל הוזמן לשחק עמר בנבחרת ישראל, שם החל להשתלב במשחקי ידידות בשנים אלו. בליגה הלאומית, זכתה הקבוצה פעם נוספת באליפות לעונת 1987/1988, ולאחר עונה זו עזב עמר את הקבוצה והושאל מהפועל בית שאן להפועל ירושלים. בהפועל ירושלים שיחק עמר כשחקן כל-בו במגוון תפקידים: המגן הימני, המגן השמאלי והקשר האחורי. בנבחרת ישראל שיחק עמר בשנים אלו במסגרת מוקדמות מונדיאל 1990, שם פספסה הנבחרת את העלייה לטורניר כשהפסידה לנבחרת קולומביה בפלייאוף. בקיץ 1989 עבר עמר להפועל רמת גן שהשאילה אותו מבית שאן תמורת 20 אלף דולר. בקיץ 1990 עבר עמר בהשאלה לבית"ר תל אביב.

בהמשך חזר עמר להפועל תל אביב ל-2 עונות נוספות. בסיום 1994 חזר עמר להפועל בית שאן שם שיחק עוד 4 עונות. בעונתו האחרונה שיחק עמר בהפועל ראשון לציון, ואחר כך פרש מכדורגל, בגיל 35.

חיים אישיים
לאחר הפרישה התחיל עמר בקורס מאמני פרו, אך לא השלים אותו. לאחר מכן התנסה בתחום המסעדנות, ולאחר מכן הגיע עמר לתחום המזון כשנהיה סגן מנהל סניף שופרסל, והעביר את מגוריו לחיפה. לעמר ארבעה בנים.

תארים כשחקן
הפועל תל אביב
 אליפויות (2): 1985/1986, 1987/1988

קישורים חיצוניים

 פרופיל השחקן באתר ויקיפועל

הערות שוליים

כדורגלנים ישראלים
בלמי כדורגל ישראלים
מגני כדורגל ישראלים
קשרי כדורגל ישראלים
בית שאן: כדורגלנים
כדורגלני הפועל בית שאן
כדורגלני הפועל חיפה
כדורגלני מכבי יפו
כדורגלני הפועל תל אביב
כדורגלני הפועל ירושלים
כדורגלני הפועל רמת גן
כדורגלני בית"ר תל אביב
כדורגלני הפועל ראשון לציון
כדורגלני נבחרת ישראל
ישראלים שנולדו ב-1963